CELEX: 62011CN0110
Language: lt
Date: 2011-03-04 00:00:00
Title: Byla C-110/11: 2011 m. kovo 4 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Minister van Financiën prieš G. in ’t Veld

28.5.2011   
            
            
               LT
            
            
               Europos Sąjungos oficialusis leidinys
            
            
               C 160/11
            
         2011 m. kovo 4 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Minister van Financiën prieš G. in ’t Veld
   
   (Byla C-110/11)
   2011/C 160/12
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hoge Raad der Nederlanden
   
   
      Šalys pagrindinėje byloje
   
   
      Kasatorius: Minister van Financiën
   
   
      Atsakovė kasaciniame procese: G. in ’t Veld
   
   
      Prejudiciniai klausimai
   
   
               1.
            
            
               Ar todėl, kad taikant Reglamento (EEB) Nr. 1408/71 (1) II antraštinėje dalyje numatytas priskyrimo taisykles taikomos Nyderlandų teisės nuostatos, Nyderlandų socialinio draudimo įmokos gali būti renkamos tokiu atveju kaip šis, kai Ispanijoje gyvenantis darbuotojas, turintis Nyderlandų pilietybę, pagal Nyderlandų darbo teisės nuostatas dirba jūrininku Nyderlanduose įsisteigusio darbdavio jūriniame laive, plaukiojančiame ne Bendrijos teritoriniuose vandenyse su Nyderlandų Antilų vėliava, nors vien pagal Nyderlandų vidaus teisės nuostatas, atsižvelgiant į aplinkybę, kad darbuotojas negyvena Nyderlanduose, jis nepriklauso Nyderlandų socialinio draudimo sistemai?
            
         
               2.
            
            
               Kokią įtaką šiuo atveju turi Nyderlandų darbuotojų draudimo įgyvendinimo politika, pagal kurią draudimo institucija jūrininkus tokiu atveju, koks nagrinėjamas, pagal Bendrijos teisę laiko apdraustaisiais asmenimis?
            
         
               3.
            
            
               Kokią įtaką šiuo atveju turi aplinkybė, kad veikla kartais vykdoma valstybės narės teritoriniuose vandenyse ar valstybės narės teritorijoje esančiame uoste?
            
         
      (1)  1971 m. birželio 14 d. Tarybos reglamentas (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims ir jų šeimos nariams, judantiems Bendrijoje (OL L 149, p. 2; 2004 m. specialusis leidimas lietuvių k., 5 sk., 1 t., p. 35).